Ordo alendi
Ordo alendi in phonologia et linguistica historica est quaedam regularum phonologicarum interventio. Vocabulum a Paulo Kiparsky, glottologo Fenno-Americano, Anglice anno 1968 positum est. In rebus ubi ordo alendi intervenit, regula A novos contextus constituit in quibus regula B adhiberi potest; regula B alioquin adhiberi non potest. Si binae regulae sunt, quarum regula A formam x → y et regula B formam y → z habet, tum hic est ordo alendi: A: x→y B: y→z Contrarium, res cum regula A contextum evertit ut regula B non adhiberi possit, ordo sanguinandi appellatur.